РЕЗОЛЮЦИЯ

От участниците в конференция *„Образователна и семейна политика в полово и генерационно отношение”*

Вземайки под внимание значението на образованието за постигане на икономически растеж;

Имайки предвид взаимодействието и зависимостта на образованието със социалната среда;

Оценявайки промяната на възпитателните модели в семейството и училището;

Определяйки неравенствата в полово и генерационно отношение като съществени за изграждане на политиките за развитие;

Където

Образованието има приоритетно значение за развитие на обществото;

Образователните и семейни политики допринасят за устойчивост на обществените отношения;

Образованието има съществен принос за формирането на благоприятни поведенчески модели по отношение на равнопоставеността между половете и възприемане на различията

Възпитанието се явява неотменен елемент на образователните политики и отсъствието му води до засилване на процесите на неравнопоставеност, на несъответствия в отношенията между различни обществени групи и засилване на негативните явления в обществото

Гражданските организации играят важна роля в развитието на образователните процеси

Обединението на жените – социалистки в БСП заявява позициите си по необходимостта от реформи в социалната и образователна системи с цел подобряване на семейните и образователни политики за джендър и генерационни различия

1. Приветства инициативата и усилията на Фондация Фридрих Еберт за организиране на форум за публичен дебат по проблемите на *образователна и семейна политика в полово и генерационно отношение*
2. Изразява загриженост за отсъствието на ясни механизми за установяване на ценностен модел у подрастващите чрез системата на образованието
3. Обръща внимание на необходимостта от засилване на взаимодействието с родителската общност за възпитанието на децата и учениците и гражданските структури за формиране на социално приемливо поведение на младите
4. Настоява за въвеждане на политики и законодателни промени, които водят до формиране на среда на равнопоставеност между половете, намаляване на неравенствата във и извън училищната среда и предприемане на мерки за намаляване на социалното разслоение в обществото, генериращо бедност, маргинализация и нарастване на кримигенността.
5. Препоръчва усъвършенстване на модела на финансиране на образованието, което ще доведе до устойчиво развитие на различните видове училища и селища
6. Подкрепя инициативите за засилване на възпитателните процеси в образованието
7. Настоява за разширяване обхвата на квалификацията на учителите, както и въвеждането на съвременни модели и програми за подготовка на педагогически кадри в контекста на джендър и генерационните различия
8. Отстоява идеята за разширяване участието на учители при изработването на учебни планове, програми и учебници с оглед съответствието им с държавните стандарти в образованието и изграждане на граждански позиции у подрастващите
9. Отправя апел към представителите на БСП във всички държавни институции и структури на държавно управление да работят за ускоряване ратифицирането на Истанбулската конвенция

Настоящата резолюция се предоставя на Председателя на ОЖС и Председателя на БСП с настояване нейната проблематика да бъде въведена в документите на партията, стане част от обсъжданията на различни форуми и да бъде използвана от всички вземащи решения на ниво местни, регионални и национални структури в управлението на държавата.